PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2006/FK/3/1/012	Bratislava, 08. februára 2006	

	Protimonopolný úrad Slovenskej republiky, odbor koncentrácií v správnom konaní číslo 0116/OK/2005 začatom dňa 22. 12. 2005 na základe oznámenia koncentrácie podnikateľom WL Ross & Co. LLC, c/o National Corporate Research, Ltd., 9 East Loockerman Street City of Dover, Country of Kent, Delaware 19901, Spojené štáty americké, zastúpeným Mgr. Tomášom Marettom, advokátom Advokátskej kancelárie Čechová & Partners, so sídlom Hurbanovo nám. 5, 811 03 Bratislava, vo veci koncentrácie podnikateľov WL Ross & Co. LLC, c/o National Corporate Research, Ltd., 9 East Loockerman Street City of Dover, Country of Kent, Delaware 19901, Spojené štáty americké, Collins & Aikman Automotive UK Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Systems GmbH, Hauptstraße 117, 67466 Lambrecht, Nemecko, Collins & Aikman Automotive Trim GmbH, Ivenshofweg 41, 50769 Kolín, Nemecko, Collins & Aikman Automotive Holding GmbH, Am Krützpoort 16, 47804 Krefeld, Nemecko, Collins & Aikman Automotive Systems S.L., Mendigorritxu, nº 57 Poligono Industrial Jundiz, Vitoria (Aláva), Španielsko, Collins & Aikman Automotive Systems A.B., Erik Järnåkers Gata 11, 532 86 SKARA, Švédsko, Collins & Aikman Automotive Trim B.V., Verloren Themaatweg 7, 6121 RG, Born, Holandsko, Collins & Aikman Automotive, s. r. o., U Kyjovky 9, Hodonin, Česká republika, Collins & Aikman Automotive Trim B.V.B.A, BVBA Mondeolaan 5, 3600 Genk, Belgicko,
 
                                                  rozhodol

na základe § 12 ods. 1 zákona č. 136/2001 Z. z. o ochrane hospodárskej súťaže    a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  s ú h l a s í s koncentráciou spočívajúcou v získaní nepriamej kontroly podnikateľom WL Ross & Co. LLC, c/o National Corporate Research, Ltd., 9 East Loockerman Street City of Dover, Country of Kent, Delaware 19901, Spojené štáty americké nad podnikmi podnikateľov Collins & Aikman Automotive UK Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Systems GmbH, Hauptstraße 117, 67466 Lambrecht, Nemecko, Collins & Aikman Automotive Trim GmbH, Ivenshofweg 41, 50769 Kolín, Nemecko, Collins & Aikman Automotive Holding GmbH, Am Krützpoort 16, 47804 Krefeld, Nemecko, Collins & Aikman Automotive Systems S.L., Mendigorritxu, nº 57 Poligono Industrial Jundiz, Vitoria (Aláva), Španielsko, Collins & Aikman Automotive Systems A.B., Erik Järnåkers Gata 11, 532 86 SKARA, Švédsko, Collins & Aikman Automotive Trim B.V., Verloren Themaatweg 7, 6121 RG, Born, Holandsko, Collins & Aikman Automotive, s. r. o., U Kyjovky 9, Hodonin, Česká republika, Collins & Aikman Automotive Trim B.V.B.A, BVBA Mondeolaan 5, 3600 Genk, Belgicko, na základe Hlavnej kúpnej zmluvy uzatvorenej medzi Collins & Aikman Group Companies           (v správe) ako predávajúcimi konajúcimi prostredníctvom združených správcov, Správcami a IAC Acquisition Corporation Limited ako kupujúcim dňa 28. 11. 2005. 

Odôvodnenie:

Protimonopolnému úradu Slovenskej republiky, odboru koncentrácií (ďalej len „úrad“) bolo listom zaevidovaným úradom pod číslom 7139/2005 dňa 22. 12. 2005 doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom podnikateľ WL Ross & Co. LLC, c/o National Corporate Research, Ltd., 9 East Loockerman Street City of Dover, Country of Kent, Delaware 19901, Spojené štáty americké (ďalej len „WL Ross“), prostredníctvom splnomocneného právneho zástupcu Mgr. Tomáša Marettu, advokáta Advokátskej kancelárie Čechová & Partners, Hurbanovo nám. 5, 811 03 Bratislava (ďalej len „právny zástupca“), oznamuje nadobudnutie nepriamej kontroly nad podnikmi podnikateľov Collins & Aikman Automotive UK Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Limited, C/O Kroll Limited, 10 Fleet Place, Londýn, EC4M 7RB, Anglicko a Wales, Collins & Aikman Automotive Systems GmbH, Hauptstraße 117, 67466 Lambrecht, Nemecko, Collins & Aikman Automotive Trim GmbH, Ivenshofweg 41, 50769 Kolín, Nemecko, Collins & Aikman Automotive Holding GmbH, Am Krützpoort 16, 47804 Krefeld, Nemecko, Collins & Aikman Automotive Systems S.L., Mendigorritxu, nº 57 Poligono Industrial Jundiz, Vitoria (Aláva), Španielsko, Collins & Aikman Automotive Systems A.B., Erik Järnåkers Gata 11, 532 86 SKARA, Švédsko, Collins & Aikman Automotive Trim B.V., Verloren Themaatweg 7, 6121 RG, Born, Holandsko, Collins & Aikman Automotive, s. r. o., U Kyjovky 9, Hodonin, Česká republika, Collins & Aikman Automotive Trim B.V.B.A, BVBA Mondeolaan 5, 3600 Genk, Belgicko zo skupiny Collins & Aikman Corporation v Európe (v správe) (ďalej len „Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A., resp. Cieľová skupina“) na základe Hlavnej kúpnej zmluvy uzatvorenej medzi Collins & Aikman Group Companies (v správe) ako predávajúcimi konajúcimi prostredníctvom združených správcov, Správcami a IAC Acquisition Corporation Limited ako kupujúcim dňa 28. 11. 2005 (ďalej len „Hlavná kúpna zmluva“).

Na základe predmetného oznámenia sa dňa 22. 12. 2005 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci vo veci predmetnej koncentrácie, ktorému bolo pridelené číslo 0116/OK/2005, o čom úrad informoval oznamovateľa koncentrácie listom číslo 0293/PMÚ SR/2006 zo dňa 20. januára 2006.

Vzhľadom na to, že oznámenie predmetnej koncentrácie neobsahovalo všetky náležitosti podľa § 10 ods. 12 zákona a vyhlášky úradu č. 268/2004 Z. z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad vyššie uvedeným listom zároveň vyzval oznamovateľa koncentrácie na jeho doplnenie a taktiež ho upozornil, že lehota na vydanie rozhodnutia podľa § 11 zákona nezačala plynúť.

Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 100 000 Sk bol prijatý na účet úradu dňa       21. 12. 2005.

Účastník konania prostredníctvom právneho zástupcu listami zaevidovanými úradom pod číslami 0410/2005 dňa 27. 01. 2006 a 0454/2005 dňa 30. 01. 2006 doplnil chýbajúce informácie a podklady podľa § 10 ods. 12 zákona a Vyhlášky. Oznámenie predmetnej koncentrácie sa doručením uvedených listov stalo úplným. 

Dňom 31. 01. 2006 začala podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie, o čom úrad informoval účastníka konania prostredníctvom právneho zástupcu listom číslo 0526/PMÚ SR/2006 zo dňa 03. 02. 2006.

1. Podnikatelia

Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

WL Ross 

Spoločnosť WL Ross je investičná manažérska spoločnosť v súkromnom vlastníctve, ktorá bola založená podľa právneho poriadku štátu Delaware v roku 2000. Spoločnosť WL Ross spravuje investičné fondy a  investičné spoločnosti a zaoberá sa vyhľadávaním investičných príležitostí v rôznych odvetviach po celom svete, pričom sa zameriava na ozdravenie podnikania rôznych spoločností prostredníctvom vytvorenia a implementovania krízových investičných stratégií.

Na území Slovenskej republiky nekontroluje spoločnosť WL Ross priamo ani nepriamo žiadnu spoločnosť. V Slovenskej republike je spoločnoť WL Ross zastúpená prostredníctvom dovozov dcérskej spoločnosti International Textile Group Inc., ktorá pôsobí v textilnom odvetví a prostredníctvom dovozov dcérskej spoločnosti Marquis Who´s Who LLC, ktorá pôsobí vo vydavateľskom odvetví.  

Z vyššie uvedených skutočností vyplýva, že spoločnosť WL Ross je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa  § 3 ods. 2 zákona a tento zákon sa neho podľa § 2 ods. 1 písm. a) zákona vzťahuje. 

Cieľová skupina spoločností Collins & Aikman Corporation v Európe 
(v správe)

Spoločnosti Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A. sú súčasťou skupiny Collins & Aikman Corporation v Európe (v správe) a ich materskou spoločnosťou je Collins & Aikman Corporation, 250 Stephenson Hwy., Troy, Michigan 48083, Spojené štáty americké (ďalej len „Collins & Aikman Corporation“). Z dôvodov platobnej neschopnosti bol na tieto spoločnosti vydaný v súlade so Zákonom o insolvencii v Anglicku príkaz na uvalenie nútenej správy, pričom Najvyšší anglický súd v Londýne vymenoval Simona Appella a Alastaira Beveridga z Kroll´s Corporate Advisory & Restructuring Group za združených správcov týchto spoločností. 

Vyššie uvedené spoločnosti sú dodávateľmi kokpitových modulov, podlahových a akustických systémov, prístrojových dosiek, automobilových látok, do plastov zasadených armatúr a konvertibilných strešných systémov pre automobilový priemysel. Žiadna zo spoločností z Cieľovej skupiny nekontroluje na území Slovenskej republiky žiadnu spoločnosť. Na území Slovenskej republiky pôsobí z Cieľovej skupiny spoločnosť Collins & Aikman Automotive Systems GmbH, spoločnosť Collins & Aikman Automotive, s. r. o. a jej pobočka Collins & Aikman Automotive, s. r. o. - organizačná zložka. 

Collins & Aikman Automotive Systems GmbH pôsobí na slovenskom trhu prostredníctvom priameho dovozu umelohmotných komponentov a akustických komponentov z textilných vlákien pre chladič VW Golf. Collins & Aikman Automotive, s.r.o. dodáva na slovenský trh prostredníctvom svojej pobočky vnútorné komponenty pre automobilový priemysel, a to prístrojové dosky a centrálne konzoly určené pre Porsche Cayenne vyrábané vo výrobnom závode Volkswagen Slovakia, a. s.. 

Z vyššie uvedených skutočností vyplýva, že spoločnosti Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A. sú právnickými osobami, ktorých činnosti a konania súvisia alebo môžu súvisieť s hospodárskou súťažou, a teda sú podnikateľmi podľa  § 3 ods. 2 zákona a tento zákon sa nich podľa § 2 ods. 1 písm. a) zákona vzťahuje. 

2. Forma koncentrácie

Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.
Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Dňa 15. júla 2005 spoločnosť Collins & Aikman Corporation podala žiadosť o udelenie príkazu na nútenú správu na Najvyššom anglickom súde v Londýne v súlade so Zákonom o insolvencii z roku 1986. Na základe tejto žiadosti boli určitým európskym spoločnostiam zo skupiny Collins & Aikman Corporation udelené príkazy na nútenú správu. Najvyšší anglický súd v Londýne vymenoval Simona Appella a Alastaira Beveridga z Kroll´s Corporate Advisory & Restructuring Group za združených správcov týchto spoločností. 

Dňa 28. novembra 2005 uzatvorili cieľové spoločnosti v pozícii predávajúcich spolu s ich združenými správcami a IAC Acquisition Corporation Limited so sídlom 21 Tudor Street, London EC4Y 0DJ (ďalej len „IAC Acquisition Corporation“) ako kupujúcim Hlavnú kúpnu zmluvu, na základe ktorej IAC Acquisition Corporation získa určité podniky podnikateľov z Cieľovej skupiny.

Spoločnosť IAC Acquisition Corporation bola založená pre účely tejto transakcie spoločnosťami WL Ross, Franklin Mutual Advisors, LLC. so sídlom 101 John F.  Kennedy Parkway, Short Hills, New Jersey 07078, Spojené štáty americké (ďalej len „FMA“) a Lear Corporation so sídlom 21557 Telegraph Road, Sourhfield, Michigan 483034, Spojené štáty americké (ďalej len „Lear“). 
WL Ross vlastní prostredníctvom svojich investičných fondov WLR Recovery Fund II, L. P. a WLR Recovery Fund III, L. P. väčšinový podiel akcií spoločnosti a FMA a Lear vlastnia menšinové podiely akcií spoločnosti IAC Acquisition Corporation. Konkrétne údaje o akcionárskych podieloch zakladateľov spoločnosti IAC Acquisition Corporation boli označené účastníkom konania za predmet obchodného tajomstva a sú súčasťou spisového materiálu. Podľa predložených podkladov a informácií má podnikateľ WL Ross na základe majoritného akcionárskeho podielu právo samostatne vykonávať nepriamu kontrolu nad spoločnosťou IAC Acquisition Corporation, pričom spoločnosti FMA a Lear nemajú možnosť zablokovať WL Ross pri prijímaní rozhodnutí o strategických obchodných záležitostiach a o vymenovaní alebo odvolaní členov riadiacich orgánov spoločnosti IAC Acquisition Corporation.

Z uvedeného vyplýva, že na základe Hlavnej kúpnej zmluvy získava podnikateľ WL Ross nepriamu kontrolu nad podnikmi podnikateľov Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A., a teda vznikla koncentrácia podľa § 9 ods. 1 písm. b) v spojení s § 9 ods. 4 písm. b) zákona.   

3. Účastníci konania a koncentrácie 

Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

Na základe vyššie uvedeného úrad zistil, že účastníkom správneho konania je v tomto prípade podnikateľ WL Ross, ktorý získava nepriamu kontrolu nad podnikmi podnikateľov Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A.

Účastníkmi koncentrácie sú podnikatelia, ktorí získavajú kontrolu nad podnikom iného podnikateľa ako aj podnikateľ alebo podnikatelia, nad ktorými je priama alebo nepriama kontrola získavaná. Z uvedeného vyplýva, že účastníkom predmetnej koncentrácie je podnikateľ WL Ross, ktorý kontrolu získava, ako aj podnikatelia Collins & Aikman Automotive UK Limited,  Collins & Aikman Automotive Limited, Collins & Aikman Automotive Systems GmbH, Collins & Aikman Automotive Trim GmbH, Collins & Aikman Automotive Holding GmbH, Collins & Aikman Automotive Systems S.L., Collins & Aikman Automotive Systems A.B., Collins & Aikman Automotive Trim B.V., Collins & Aikman Automotive, s. r. o., Collins & Aikman Automotive Trim B.V.B.A, nad ktorými je na základe Hlavnej kúpnej zmluvy kontrola získavaná. 

4. Koncentrácia podliehajúca kontrole úradu

Podľa § 2 ods. 4 zákona sa tento zákon vzťahuje aj na činnosti a konania, ku ktorým došlo v cudzine, ak vedú alebo môžu viesť k obmedzovaniu súťaže na tuzemskom trhu. 

V súvislosti s tým, že účastníkmi koncentrácie sú podnikatelia so sídlom v zahraničí, úrad skúmal pôsobnosť zákona v prípade predmetnej koncentrácie. Vzhľadom na to, že podnikateľ WL Ross pôsobí na území Slovenskej republiky prostredníctvom dcérskych spoločností a ich dovozov a aj podnikatelia z Cieľovej skupiny realizujú svoje výrobky na území Slovenskej republiky, ich činnosti a konania vedú alebo môžu viesť k obmedzovaniu súťaže na tuzemskom trhu, a teda zákon sa na predmetnú koncentráciu podľa § 2 ods. 4 zákona vzťahuje.  

Úrad sa ďalej posudzoval, či predmetná koncentrácia podlieha kontrole úradu podľa § 10 ods. 1 zákona, podľa ktorého koncentrácia podlieha kontrole úradu, ak
a) spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej             1 200 000 000 Sk a aspoň dvaja účastníci koncentrácie dosiahli               v Slovenskej republike celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b) aspoň jeden z účastníkov koncentrácie dosiahol v Slovenskej republike celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie.

Podľa § 10 ods. 2 zákona v znení neskorších predpisov celkový obrat účastníka koncentrácie je súčet obratov:
a)	účastníka koncentrácie, 
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu 
2.	má právo vykonávať viac ako polovicu hlasovacích práv
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b)
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

	Na základe predložených podkladov a informácií úrad zistil, že spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie, t. j. za rok 2004 síce prevýšil zákonom stanovenú hranicu 1 200 000 000 Sk avšak obrat v Slovenskej republike nad 360 000 000 Sk realizoval v sledovanom období len jeden z účastníkov koncentrácie - Collins & Aikman Automotive, s. r. o..
	
Úrad súčasne zistil, že jeden z účastníkov koncentrácie - Collins & Aikman Automotive, s. r. o. dosiahol v sledovanom období v Slovenskej republike celkový obrat vyšší ako 500 000 000 Sk a ďalší účastník koncentrácie – WL Ross dosiahol celosvetový celkový obrat vyšší ako           1 200 000 000 Sk za uzavreté účtovné obdobie predchádzajúce vzniku koncentrácie. Konkrétne údaje o celkových obratoch účastníkov koncentrácie boli označené účastníkom konania za predmet obchodného tajomstva a sú súčasťou spisového materiálu. 

 Z uvedeného vyplýva, že predmetná koncentrácia podlieha kontrole úradu podľa § 10 ods. 1 písm. b) zákona. 

Podľa § 10 ods. 9 zákona koncentrácia, ktorá podlieha kontrole úradu podľa § 10 ods. 1, musí byť oznámená úradu do 30 pracovných dní odo dňa
a)	uzavretia zmluvy,
b)	oznámenia prijatia návrhu v obchodnej verejnej súťaži,
c)	doručenia rozhodnutia štátneho orgánu podnikateľovi,
d)	keď Európska komisia (ďalej len „Komisia“) oznámila podnikateľovi, že vo veci bude konať úrad alebo
e)	v ktorom nastala iná skutočnosť, na ktorej základe došlo k vzniku koncentrácie.
Lehota začne plynúť odo dňa, keď nastala prvá zo skutočností uvedených v písmenách a) až c) alebo písmen e). 

Vzhľadom na to, že právnym titulom predmetnej koncentrácie je Hlavná kúpna zmluva uzatvorená dňa 28. 11. 2005 úrad posudzoval, či sa pri oznámení predmetnej koncentrácie postupovalo podľa § 10 ods. 9 písm. a) zákona. Úrad zistil, že oznámenie predmetnej koncentrácie bolo doručené úradu dňa 22. 12. 2005, a teda predmetná koncentrácia bola oznámená v zákonom stanovenej lehote. 

5. Relevantné trhy a dopad koncentrácie na hospodársku súťaž

	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb       z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary, ktoré sú schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technologických charakteristík, ceny a účelu použitia. Pri vymedzení relevantných trhov z tovarového hľadiska úrad vychádzal z ustanovení § 3 ods. 3 až ods. 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia na území Slovenskej republiky, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky. 
. 
Na základe informácií a podkladov predložených úradu účastníkom konania úrad zistil, že podnikateľ WL Ross pôsobí na území Slovenskej republiky v textilnom a vo vydavateľskom odvetví, pričom podnikatelia z Cieľovej skupiny podnikajú na území Slovenskej republiky v automobilovom priemysle. Vzhľadom na to, že účastníci koncentrácie pôsobia na území Slovenskej republiky v odlišných oblastiach, úrad sa pri posudzovaní dopadov koncentrácie na hospodársku súťaž zameral na relevantné trhy, na ktorých vystupujú podnikatelia Cieľovej skupiny.
Z podnikateľov z Cieľovej skupiny pôsobí na území Slovenskej republiky podnikateľ Collins & Aikman Automotive Systems GmbH prostredníctvom priameho dovozu umelohmotných komponentov a akustických komponentov z textilných vlákien pre chladič VW Golf a podnikateľ Collins & Aikman Automotive, s. r. o., ktorý dodáva na slovenský trh prostredníctvom svojej pobočky Collins & Aikman Automotive, s. r. o. – organizačná zložka prístrojové dosky a centrálne konzoly určené pre Porsche Cayenne vyrábané vo výrobnom závode Volkswagen Slovakia, a. s.. Vzhľadom na nízky objem predaja podnikateľa Collins & Aikman Automotive Systems GmbH na území Slovenska, sa úrad pri posudzovaní predmetnej koncentrácie zameral na  slovenské trhy prístrojových dosiek a centrálnych konzol. 

Prístrojová doska, resp. systém prístrojovej dosky je vnútornou časťou vozidla, v ktorej sa nachádzajú prístroje ako napríklad tachometer, hodiny a rádio. Prístrojová doska je umiestnená pred vodičom a spolujazdcom na prednom sedadle. Aj keď sa prístrojová doska skladá z rôznych samostatných komponentov, zvyčajne sa predáva ako integrovaná jednotka. 

Centrálna konzola je interiérovou súčasťou vozidla umiestnenou medzi prednými sedadlami, ktorá slúži ako úložný priestor pre mobilný telefón, držiak na pohár alebo iné držiaky. Jednotlivé vnútorné komponenty, ako napr. priehradka na rukavice, ochranná výstuž pre kolená a ďalšie však nepredstavujú štandardnú výbavu vozidla, a preto sa môžu predávať aj samostatne. 

Vzhľadom na to, že predmetnou koncentráciou nedochádza k štrukturálnej zmene na žiadnom z relevantných trhov, na ktorých pôsobia účastníci koncentrácie, úrad sa pre účely tohto rozhodnutia presnou definíciou tovarových relevantných trhov nezaoberal. 

Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

Z predložených podkladov a informácií účastníkom konania vyplýva, že medzi krajinami Európskej únie existujú značné obchodné toky vzhľadom na to, že výrobcovia automobilových vozidiel majú výrobné závody v rôznych krajinách, pričom jednotlivé automobilové komponenty určené pre konkrétnu značku nakupujú centrálne od jedného dodávateľa s cieľom znížiť transakčné náklady. Keďže podľa účastníka konania sú náklady na prepravu automobilových komponentov relatívne nízke a neexistujú žiadne obchodné bariéry, ktoré by bránili preprave týchto výrobkov v rámci krajín Európskej únie platí, že podnikatelia vyrábajúci a dodávajúci automobilové komponenty sú z geografického hľadiska vystavení efektívnej hospodárskej súťaži na širšom území ako je územie Slovenskej republiky, t. j. na území Európskej únie. 

Vychádzajúc zo skutočnosti, ktorá je uvedená v nasledujúcej časti tohto rozhodnutia, že predmetná koncentrácia nevytvára alebo neposilňuje dominantné postavenie podnikateľa  WL Ross a vzhľadom na to, že v dôsledku posudzovanej koncentrácie nedôjde k zmene konkurenčného prostredia na relevantných trhoch automobilových komponentov v Slovenskej republike, úrad sa presnou definíciou priestorových relevantných trhov nezaoberal.

6. Dopad koncentrácie na hospodársku súťaž

Podľa § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa ustanovenia § 12 ods. 2 zákona úrad vydá rozhodnutie, že s koncentráciou podľa § 9 ods. 6 súhlasí, ak je koncentrácia v súlade s odsekom 1 a koordinácia súťažného správania nie je zakázaná podľa § 4 ods. 1. Podľa § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade s odsekom 1 alebo 2. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia.

Hlavným zámerom tejto koncentrácie je záujem účastníka konania o rozšírenie investičného portfólia investovaním do odvetvia vnútorných komponentov pre automobilový priemysel s cieľom reorganizovať podniky podnikateľov z Cieľovej skupiny, na ktoré bola uvalená nútená správa, a zabezpečiť oživenie ich podnikania.

Na základe podkladov a informácií predložených úradu účastníkom konania úrad zistil, žiadna zo spoločností kontrolovaných podnikateľom WL Ross nevykonáva na území Slovenskej republiky podnikateľskú činnosť v tej istej oblasti ako podnikatelia z Cieľovej skupiny ako ani v oblasti, ktorá by nadväzovala dodávkami alebo odbytom na činnosť týchto podnikateľov, takže činnosti podnikateľa WL Ross a podnikateľov z Cieľovej skupiny sa horizontálne ani vertikálne na území Slovenskej republiky neprekrývajú a uvedená koncentrácia je teda koncentráciou konglomerátneho charakteru. 

Podľa kvalifikovaného odhadu účastníka konania sa v roku 2004 vyrobilo na Slovensku 221 000 kusov automobilov, z čoho vyplýva, že veľkosť trhu prístrojových dosiek a centrálnych konzol je 221 000 kusov pre každý z týchto komponentov. Vzhľadom na celkový objem predaja uvedených komponentov v sledovanom období dosiahol účastník koncentrácie Collins & Aikman Automotive, s. r. o. podiel na slovenskom trhu prístrojových dosiek v rozpätí [15 - 20] % a na slovenskom trhu centrálnych konzol [15 - 20] %. 

Napriek tomu, že relevantný trh prístrojových dosiek a centrálnych konzol možno z geografického hľadiska vymedziť územím Európskej únie, úrad sa zaoberal posudzovaním dopadov predmetnej koncentrácie na území Slovenskej republiky, pričom vychádzal z predložených podkladov a informácií účastníkom konania. Hlavnými konkurentmi na slovenskom trhu pre prístrojové dosky sú spoločnosti Faurecia Interior Systems        Bratislava, s. r. o. a Johnsons Controls so spoločným podielom na trhu približne [45 - 55] % a na slovenskom trhu pre centrálne konzoly sú spoločnosti Faurecia Interior Systems Bratislava, s. r. o. a Johnsons Controls so spoločným podielom na trhu približne [45 - 55] %. Konkrétne údaje o trhových podieloch účastníkov koncentrácie a ich konkurentov boli označené účastníkom konania za predmet obchodného tajomstva a sú súčasťou spisového materiálu

Z vyššie uvedených skutočností vyplýva, že posudzovaná koncentrácia je koncentráciou konglomerátneho charakteru, čo znamená, že neovplyvní existujúcu štruktúru konkurenčného prostredia na relevantných trhoch, na ktorých pôsobia účastníci koncentrácie v Slovenskej republike, a teda uskutočnením predmetnej koncentrácie sa nevytvorí ani neposilní dominantné postavenie podnikateľa WL Ross, ktorého dôsledkom sú významné prekážky efektívnej hospodárskej súťaže na relevantných trhoch.

Podľa § 33 zákona úrad listom číslo 0633/PMÚ SR/2006 zo dňa              08. 02. 2006 podal účastníkovi správneho konania prostredníctvom právneho zástupcu informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie. 

Účastník konania sa prostredníctvom právneho zástupcu vyjadril k predmetnej výzve listom zaevidovaným úradom pod číslom 0634/2006 dňa    08. 02. 2006, v ktorom vymedzil informácie obsahujúce obchodné tajomstvo, pričom predložil úradu návrh iného znenia predmetných informácií. Úrad predložený návrh zabezpečujúci ochranu obchodného tajomstva účastníka konania akceptoval.

S výnimkou vyššie uvedených pripomienok týkajúcich sa vymedzenia obchodného tajomstva, účastník konania v predmetnom liste súhlasil s podkladmi rozhodnutia úradu, so spôsobom prešetrovania vo veci predmetnej koncentrácie a nenavrhol jeho ďalšie doplnenie.

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

          Ing. Dušan Valo
 	riaditeľ odboru koncentrácií

Rozhodnutie sa doručuje:

Mgr. Tomáš Maretta
advokát
Advokátska kancelária Čechová & Partners
Hurbanovo nám. 5
811 03 Bratislava